Mažieji Astraviškiai

Mažieji Astraviškiai arba Morozovka (, nuo 1938 m. liepos 17 d. Ilmengrund, Forstamt, 1945–1946 m. , nuo 1946 m. Морозовка) – Mažosios Lietuvos gyvenvietė dab. Kaliningrado srities pietinėje dalyje, Pravdinsko rajone, nuo 2008 m. birželio 30 d. Mozyrio kaimo gyvenvietės teritorija  prie Ilmės upės, 33 km į šiaurės rytus nuo Pravdinsko.

Istorija 
Bartos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Girdavos apskrities girininkija,  nuo 1874 m. balandžio 9 d. Astraviškių valsčiaus kaimas. Priklausė Muldžių parapijai, turėjo 12 ūbų (Prūsijos ūbas = 7,6597 ha) ir 12 margų (Prūsijos margas = 0,2553 ha) žemės. 1910 m. buvo 51 gyventojas.

1946 m. balandžio 7 d. – rugsėjo 6 d. Frydlando rajono (), vėliau Pravdinsko rajono kaimas, 1947 m. birželio 25 d. – 2008 m. birželio 30 d. Frunzenskojės apylinkės kaimas. 1993 m. prijungtas prie Krasnojės.

Šaltiniai 

 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Girdavos apskrities gyvenvietės